User:Pmprateek19

Prateek Mishra is a budding poet of Uttar Pradesh.He hails from 'The Holy City' Allahabad.The basic notion behind this page is to encourage the young poet.

एक शाम की विदा निशानी ! व्याकुल नयनों की बेताबी पीपल के सायों में संहित आती जाती पतली गलियों के नुक्कड़ के आमों में संचित , नयी पुरानी कच्ची पक्की रस्मों कसमों वाली गठरी टेढ़ी मेढ़ी -- सीधी सादी सपनों वाली नाजुक टहनी , कभी लिखी जो गयी प्राण पर तेरी साँसों से अमर कहानी ,, अब तक जिससे गीत बने वो एक शाम की विदा निशानी !! राधे ! तुम बिन सब सूना है ,

अब भी कालिंदी के तट क्या लहरों के गुंजन होते हैं ? अब भी नेह वेह के मारे चकवों के क्रंदन होते हैं ? अब भी क्या पपिहों के हित कोई स्वाति बूँद बन आ जाती है ? अब भी क्या किरणों की देह धर मेरी छवि नयन जुड़ा जाती है ? हाँ सब तो होता होगा पर बंसी की धुन तुम बिन चुप है साँसों से गुंजित तान अमर तुम बिन इन साँसों में गुम है सुनता हूँ मेरे रूप बहुत हैं पर ये भेद बताये कौन , ब्रज में अब भी प्राण पड़े हैं देहों का जमघट सूना है ! राधे ! तुम बिन सब सूना है ,



गीत ..खुशबू ...चित्र कुछ भी आपको आपकी जगह से उड़ाकर ले जाते है ...अतीत की तरफ ..और आप हक्के बक्के रह जाते है अपने दिमाग के storage सिस्टम पर .. :-)

वो इन दिनों बहुत याद आता है,,

डायरी के पन्नों में साँस लेतीं ,,, पूरी -अधूरी मेरी कविताओं की तरह,, तो कभी नीम पे अटके जुगनुओं की मानिंद ,, मेरी उँगलियों की हरकत और पन्नों के बीच टिमटिमाता हुआ,,

वो इन दिनों बहुत याद आता है,,

वक्त बे वक्त की बारिशों जैसे ,, खुद में भीगा हुआ,, चांदनी की टूटी किरचनों से ख्वाबों के फलक पर ,, कलाकारियाँ करता हुआ,,

पर ,,,,,, वो इन दिनों कम ही याद आता है,, मुझमें कहता हुआ,, और मुझमें कहीं सुनता हुआ,,,